רוג'ר מור

סר רוג'ר ג'ורג' מור (באנגלית: Roger George Moore; 14 באוקטובר 1927 – 23 במאי 2017) היה שחקן קולנוע וטלוויזיה אנגלי. תפקידיו הנודעים היו סיימון טמפלר, הדמות הראשית בסדרת הטלוויזיה המלאך, והדמות הראשית בסדרת סרטי ג'יימס בונד.

ביוגרפיה
מוּר נולד בלונדון שבאנגליה, בגיל 15 נטש את התיכון והחל לעבוד בתור מאייר מתלמד בחברת אנימציה ב-1943. לאחר מכן שירת ביחידת בידור של הצבא הבריטי בגרמניה בתום מלחמת העולם השנייה והחל לשחק בסרטים בשנות הארבעים המאוחרות.

מור התמחה באולפן אנימציה גם לאחר סיום לימודיו התיכוניים, אולם פוטר לאחר שעשה טעות בעבודה על שקפים בעת הכנת סרט.
הבמאי בריאן דזמונד הרסט ליהק אותו לראשונה בסרט "קיסר וקלאופטרה" משנת 1945. לאחר מכן הוא אף מימן למור את הלימודים ב. מור למד שם במשך שלושה סמסטרים. לקראת תום מלחמת העולם השנייה גויס ל.

בתחילת שנות ה-50, עבד כדוגמן, והופיע במודעות פרסום לבגדי סריג.
ב-27 במאי 1950 הופיע באחת מהופעותיו המוקדמות בתוכנית "Drawing Room Detective" של ערוץ BBC שהיה הערוץ היחיד אז.

היגר לארצות הברית בשנת 1953 ושיחק במספר סדרות טלוויזיה. הופעתו הראשונה בקולנוע הייתה בשנת 1954 בסרט "הפעם האחרונה שראיתי את פריז". בשנת 1962 קיבל הכרה בינלאומית לאחר שכיכב בסדרה "The Saint" (נקראה בישראל "המלאך "), המבוססת על ספריו של הסופר הבריטי לסלי צ'רטריס, במשך 7 שנים.

בשנת 1973 הוצע לו תפקיד ג'יימס בונד, אותו גילם במשך שבעה סרטים עד שנת 1985 – יותר מכל שחקן אחר בסדרה.

חיים אישיים
בשנת 1946, בגיל 19, נישא לדורן ואן סטיין (Doorn Van Steyn), מחליקה על הקרח ושחקנית, שלמדה עמו ב. סטיין הייתה מבוגרת ממנו בשש שנים. בני הזוג התגוררו עם משפחתה. לימים נישאה סטיין לישראלי והשתקעה עמו בישראל. ב-1952 פגש את הזמרת דורותי סקוירס, וכעבור שנה הוא התגרש מאשתו והתחתן איתה. ב-1961, בזמן שצילם באיטליה, נטש מור את סקוירס לטובת השחקנית לואיסה מאטיולי, והוא גר איתה עד לנישואיהם ב-1969. למור בת ושני בנים ממאטיולי: הבן גאופרי הוא גם שחקן, ובעלים של מסעדה בלונדון, הבת, דבורה מור ביצעה הופעת אורח בסרט למות ביום אחר. מור ומאטיולי התגרשו ב-1993. לאחר מכן נישא מור לכריסטינה טאולסטרופ הדנית.

ב-1993 עבר מור בהצלחה ניתוח נגד סרטן הערמונית.

שימש כשגריר יוניסף מאז 1991 ועד למותו. היה מעורב בהפקת ווידאו אינפורמטיבי עבור PETA. היה ידוע כתומך של המפלגה השמרנית הבריטית.

נפטר בשנת 2017 ממחלת הסרטן.

פילמוגרפיה

קישורים חיצוניים

 
 רוג'ר מור כותב ספר על ג'יימס בונד, ynet
 מאיה נסטלבאום, פריז, רוג'ר מור בראיון מיוחד ל"גלובס": "80 שנה נדרשו לי כדי ללמוד לכתוב", גלובס, 30 בנובמבר 2008
 
בעקבות מותו:
 
 
 עידו רוזן, הבונד הטוב מכולם: נפרדים מסר רוג'ר מור האגדי, באתר רשת, 24 במאי 2017

הערות שוליים

אבירים מפקדים במסדר האימפריה הבריטית
אישים שהונצחו בשדרת הכוכבים של הוליווד: קולנוע
בוגרי האקדמיה המלכותית לאמנות הדרמה
לונדון: אישים
מסדר האמנויות והספרות
ערכים שבהם תבנית בריטניקה אינה מתאימה
שגרירים של רצון טוב - יוניסף
שחקני קולנוע וטלוויזיה אנגלים
שחקנים שגילמו את ג'יימס בונד
אנגלים שנולדו ב-1927
אנגלים שנפטרו ב-2017